95/348/EY: Neuvoston päätös, tehty 22 päivänä kesäkuuta 1995, tiettyjen eläinryhmien ruokintaa varten paikallisesti kaupan pidettävien tietyn tyyppisten eläinjätteiden käsittelyyn Yhdistyneessä kuningaskunnassa ja Irlannissa sovellettavista eläinlääkintää ja eläinten terveyttä koskevista säännöistä



Virallinen lehti nro L 202 , 26/08/1995 s. 0008 - 0009



NEUVOSTON PÄÄTÖS, tehty 22 päivänä kesäkuuta 1995, tiettyjen eläinryhmien ruokintaa varten paikallisesti kaupan pidettävien tietyn tyyppisten eläinjätteiden käsittelyyn Yhdistyneessä kuningaskunnassa ja Irlannissa sovellettavista eläinlääkintää ja eläinten terveyttä koskevista säännöistä (95/348/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon eläinlääkintäsäännöistä eläinjätteiden hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa 27 päivänä marraskuuta 1990 annetun neuvoston direktiivin 90/667/ETY, jolla muutetaan direktiiviä 90/425/ETY (1), ja erityisesti sen 7 artiklan, ottaa huomioon komission ehdotuksen, sekä katsoo, että on välttämätöntä antaa sääntöjä, joita sovelletaan sellaisten tietyn tyyppisten eläinjätteiden käsittelyyn, joita pitävät kaupan paikalliset välittäjät, joilla on jo lupa käsitellä vähäisiä määriä sellaisten eläinten ruokintaan tarkoitettuja jätteitä, joiden lihaa ei käytetä ihmisravinnoksi, on syytä ottaa huomioon lihan paloittelun tärkeys tiettyjen eläinjätteiden hävittämistä Irlannissa ja Yhdistyneessä kuningaskunnassa koskevissa järjestelyissä, on syytä ottaa käyttöön eläinlääkärintarkastuksia sen varmistamiseksi ettei tästä aiheudu vaaraa ihmisten tai eläinten terveydelle, ON TEHNYT TÄMÄN PÄÄTÖKSEN: 1 artikla Tässä päätöksessä vahvistetaan direktiivin 90/667/ETY 7 artiklan mukaisesti Yhdistyneessä kuningaskunnassa ja Irlannissa jo hyväksyttyjen välittäjien paikallisesti kaupan pitämien tietyn tyyppisten eläinjätteiden erityiskäsittelyyn sovellettavat säännöt. 2 artikla Tässä päätöksessä tarkoitetaan: 1. `eläinjätteellä` - direktiivin 90/667/ETY 3 artiklan 1 kohdan a, b ja e alakohdassa määriteltyjä aineita, jos ne eivät ole peräisin sellaisista eläimistä, jotka on lopetettu eläintautien torjuntatoimenpiteen vuoksi, ja 5 artiklassa määriteltyjä paikallisesti kaupan pidettäväksi tarkoitettuja aineita sellaisten eläinten ruokintaan, joiden lihaa ei käytetä ihmisravinnoksi. 2. `käsittelyllä` - denaturoimista 3 artiklassa säädettyä käsittelyä varten toimivaltaisen viranomaisen hyväksymää väriaineliuosta käyttäen. Liuoksen on oltava niin väkevää, että värjääntyminen selvästi näkyy käsitellyssä lihassa eli kaikkien lihapalojen koko pinta on ollut edellä määritellyn liuoksen peittämä, joko siten, että liha on upotettu liuokseen tai siten, että liha on sumutettu tai muulla tavoin käsitelty liuoksella; tai - steriloimista itse paikalla eli vedessä keittämällä tai autoklavoimalla kunnes kaikki lihapalat ovat täysin kypsät. 3 artikla Eläinjätteet on käsiteltävä tehdaslaitoksessa, joka: - täyttää vähintään direktiivin 90/667/ETY liitteessä II olevan I luvun 1 kohdan a alakohdan (ensimmäisen virkkeen), b alakohdan, f alakohdan, 2, 3 ja 4 kohdan sekä liitteessä II olevan II luvun 1, 2, 5 ja 7-9 kohdan vaatimukset, - on toimivaltaisen viranomaisen hyväksymä ja rekisteröimä. 4 artikla Eläinjätteet on kuljetettava kulkuneuvoissa, jotka täyttävät vähintään direktiivin 90/667/ETY liitteessä I olevien 1-3 kohdan vaatimukset. 5 artikla Käsittelyn jälkeen eläinjätteet on - pakattava ennen levitystä ja myyntiä siten, että pakkauksessa on käsittelylaitoksen nimi ja osoite sekä näkyvästi maininta "ihmisravinnoksi kelpaamaton", - pidettävä paikallisesti kaupan jäsenvaltiossa. 6 artikla Toimivaltaisen viranomaisen on tehtävä tarvittavia tarkastuksia ja pistokokeita sen varmistamiseksi, että kyseiset tehdaslaitokset ja näiden laitosten omistajat toteuttavat kaikki tämän päätöksen noudattamisen edellyttämät toimenpiteet. 7 artikla Komission kertomuksen ja sen mukana mahdollisesti olevien ehdotusten perusteella neuvosto tarkistaa ennen 31 päivää joulukuuta 1998 tämän päätöksen säännökset. 8 artikla Tämä päätös on voimassa 1 päivästä tammikuuta 1996 alkaen. 9 artikla Tämä päätös on osoitettu kaikille jäsenvaltioille. Tehty Brysselissä 22 päivänä kesäkuuta 1995. Neuvoston puolesta Ph. VASSEUR Puheenjohtaja (1) EYVL N:o L 363, 27.12.1990, s. 51, direktiivi sellaisena kuin se on viimeksi muutettuna direktiivillä 92/118/ETY (EYVL N:o L 62, 15.3.1993, s. 49).